Ике килешеү ҙә Рәсәй менән Францияның хәл-торошон көсһөҙләндереү маҡсатын ҡуя һәм ғәмәлдә Англияның — Мысырҙа, Италияның — Триполитания һәм Киренаикала, Австро-Венгрияның Балҡандағы хакимлығын нығытыуға хеҙмәт итә. Урта диңгеҙ Антантаһы килешеүҙәренә Италия менән Испания араһындағы 1887 йыл 4 май килешеүе лә берегә, ул Италия менән Испанияның Төньяҡ Африкала Францияға ҡаршы берлектә эш итеүен күҙаллай.